Ma. Ur pennad zo e oan krog gant ur pennad diwar-benn Ōkami abalamour em eus c'hoariet gantañ e-pad an hañv pe tro-dro. Da c'houde 'm eus laosket ar pennad a-gostez… Met dre ma 'm eus rakprenet Ōkamiden a zeuio er-maez d'an 18 a viz Meurzh em eus soñjet e oa poent sevel ur pennad diwar-benn an hini henañ!Ōkami a zo deuet er-maez e 2006 e Bro Japan. dvp gant Clover Studio hag embannet gant Capcom, ar c'hoari-se a oa unan Playstation 2. E 2008 eo bet azasaet evit ar Wii gant Ready at Dawn. Ar stumm Wii em eus me.  Degemeret e oa bet en un doare dispar gant ar c'helaouennoù ha mediaoù c'hoarioù video, notennoù uhel en doa bet  ordin en "arnodennoù" met n'en deus ket graet kalz berzh e-keñver gwerzhioù. Evit ur bern c'hoarien avat ez eo ur c'hoari da lakaat war listenn ar BGE (Best Game Ever), ha nevez zo eo bet lakaet e-touez dibab 100 c'hoari gwellañ ar bed  jeuxvideo.com, en 68 plas.